paragraph_text: Isticao je prirodni odabir kao primarnu silu u evoluciji i bio je vodeća figura sintetičke teorije o evoluciji polovicom 20. stoljeća. Bio je sekretar Londonskog zoološkog društva (1935. – 1942.), prvi predsjednik UNESCO-a (1946. – 1948.), odigrao je ulogu u osnivanju Međunarodne humanističke i etičke unije (1952.), bio je suosnivač Svjetske organizacije za zaštitu prirode (1961.), predsjednik Britanskog društva humanista (1963. – 1965.), član Kraljevskog društva.